text: Firmaer mangler tjek på skatteregler
  08 november 2010 kl. 13.22
  Mindre virksomheder inden for byggeri, gartnerier og landbrug har ikke styr på skattereglerne for udenlandsk arbejdskraft.
  Skat i Esbjerg har i 2009 og frem til i dag noteret uregelmæssigheder for 14 millioner kroner.
  22 af 54 arbejdsgivere havde ikke styr på tingene.
  Arbejdsgiverne glemmer at skelne mellem regulær ansættelse af udenlandsk arbejdskraft og entreprise-kontrakter. Hvis arbejdstageren har sit eget firma, kan der betales skat i hjemlandet. Ellers skal der betales indkomstskat i Danmark.
  Afdelingsleder ved Skat, Esbjerg, Bent O. Jeppesen, regner med, at der er mere at hente hos virksomhederne end de 14 millioner kroner, som foreløbig er kommet i kassen.
  